AFRIKAANSE OPSOMMING: Twee nuwe potensieel bio-afbreekbare amienpolikarboksielsuurligande, iminobiglutaarsuur -tetranatriumsout (IBG-4Na) en iminoglutaarsuksiensuurtetranatriumsout (IGS-4Na), was vervaardig met redelike goeie opbrengs en suiwerheid. Die kommersïeel onverkrygbare voorloper van die twee ligande, etiel-B-aminoglutaraat, was berei met hoë obrengs en suiwerheid, en was saam met die twee ligande ten volle geïdentifiseer deur middel van smeltpunt bepalings en verskeie spektrometriese tegnieke CH-KMR, 13C-KMR, MS en IR.). Vir die eerste keer is 'n elektrochemiese studie uitgevoer op die komplekse van hierdie ligande met selektiewe oorgangsmetaalione (Zn2+, Cu2+, en Cd2+). 'n Elektrochemiese tegniek, sikliese voltametrie (SV), is gebruik om die komplekseringsvermoë van die ligande ten opsigte van die geselekteeerdr metaalione te bestudeer. 'n Elektrochemiese sel wat bestaan uit drie elektrodes is gebruik: 'n Dunlaag kwikelektrode bedek met koolstof is gebruik as die werkselektrode, 'n platinumdraad as die bykomende elektrode en 'n Ag/AgCI elektrode as die verwysingselektrode. SV is voorheen gebruik en bewys as 'n gerieflike metode vir die bepaling van metaalligandkompleksstabiliteitskonstantes in waterige media'. Die waardes van die logaritmes van die metaalligandvormingskonstantes wat verkry word deur hierdie tegniek, soos vergelyk met ander algemeen gebruikte amienpolikarboksielsure (APKSe), vertoon beter komplekseringsvermoë met die ligande deur middel van die oorgangsmetaalione. Wanneer die twee ligande met mekaar vergelyk word, het IGS-4Na groter affiniteit gehad vir die oorgangsmetaalione. Dit is as gevolg van die feit dat die stabiliteitsenergie van die kompleks in waterige media verminder word soos wat die sykettings van die ligande toeneem. Die vormingstabilitietskonstantes was bepaal deur 'n varandering in reduksie potensiaal (ΔE) teenoor die pH van die oplossings te plot. Die grafieke is verkry deur 'n aanpassing van die Lingnane-vergelyking te gebruik.